**Grozījumi Sabiedriskā labuma organizāciju likumā**

*Projekts*

**Grozījumi Sabiedriskā labuma organizāciju likumā**

Izdarīt likumā "Sabiedriskā labuma organizāciju likums" (Latvijas Vēstnesis, 2004, 162.nr., 2008, 116.nr., 2009, 205.nr.) šādus grozījumus:

1. 5.pantā:

izteikt ievaddaļas pirmo teikumu šādā redakcijā:

“Valsts ieņēmumu dienests uztur un publicē sabiedriskā labuma organizāciju reģistru savā tīmekļa vietnē.”.

1. 6.pantā:

izteikt trešo un ceturto daļu šādā redakcijā:

“(3) Komisijas darbību nodrošina Valsts ieņēmumu dienests, sagatavojot atzinumu projektus un citus dokumentus, un fiksējot komisijas sēdes audio ierakstā.

(4) Komisijas nolikumu apstiprina Ministru kabinets.”;

papildināt pantu ar sesto daļu šādā redakcijā:

“(6) Komisijas personālsastāvu apstiprina Valsts ieņēmumu dienesta ģenerāldirektors.”.

1. 7.pantā:

izteikt pirmo daļu šādā redakcijā:

“(1) Biedrība, nodibinājums vai reliģiskā organizācija, kas vēlas iegūt sabiedriskā labuma organizācijas statusu, iesniedz Valsts ieņēmumu dienestam iesniegumu par sabiedriskā labuma organizācijas statusa piešķiršanu. Papildu sabiedriskā labuma darbības jomu biedrībai, nodibinājumam vai reliģiskai organizācijai piešķir kārtībā, kādā piešķir sabiedriskā labuma organizācijas statusu.”;

papildināt pantu ar (31) daļu šādā redakcijā:

“(31) Ja biedrība, nodibinājums vai reliģiskā organizācija, kura pretendē uz sabiedriskā labuma organizācijas statusu, ir iesniegusi papildu dokumentus vai ziņas, par kurām ir nepieciešams atkārtots komisijas atzinums, jautājumu par sabiedriskā labuma organizācijas statusa piešķiršanu atkārtoti izskata tuvākajā komisijas sēdē, bet ne vēlāk kā 30 dienu laikā no brīža, kad iegūta papildu informācija.”;

papildināt ceturto daļu ar 3. un 4.punktu šādā redakcijā:

“3) biedrība, nodibinājums vai reliģiskā organizācija vismaz vienu gadu kopš tās dibināšanas ir darbojusies kādā no sabiedriskā labuma darbības jomām;

4) biedrība, nodibinājums vai reliģiskā organizācija ir iesniegusi gada pārskatu par visiem tās darbības gadiem, iepriekšējā gada darbības pārskatu un turpmākās darbības plānu, ja atbilstoši normatīvo aktu prasībām biedrībai, nodibinājumam vai reliģiskajai organizācijai bija pienākums tos sagatavot.”;

panta piektajā daļā svītrot vārdu “attiecīgo”;

izslēgt astoto, devīto un desmito daļu.

1. 8.pantā:

svītrot pirmās daļas 4.punktu;

papildināt pantu ar (11), (12 ) un (13 ) daļu šādā redakcijā:

“(11) Valsts ieņēmumu dienests var pieņemt lēmumu par atteikumu piešķirt sabiedriskā labuma organizācijas statusu bez komisijas motivēta atzinuma, ja:

1. biedrība, nodibinājums vai reliģiskā organizācija 30 dienu laikā pēc Valsts ieņēmumu dienesta rakstveida pieprasījuma paziņošanas, nav iesniegusi šā likuma 7.panta pirmajā, otrajā un trešajā daļā minētās ziņas un dokumentus;
2. biedrība, nodibinājums vai reliģiskā organizācija nav iesniegusi gada pārskatu par kādu no tās darbības gadiem, ja atbilstoši normatīvo aktu prasībām biedrībai, nodibinājumam vai reliģiskajai organizācijai bija pienākums to sagatavot un iepriekšējā gada darbības pārskatu un turpmākās darbības plānu;
3. Valsts drošības iestāde ir konstatējusi un ir saņemts atzinums par konstatētajiem normatīvo aktu pārkāpumiem.

(12) Valsts ieņēmumu dienests var lūgt komisiju atkārtoti sniegt atzinumu, ja lēmuma sagatavošanas laikā konstatē apstākļus, kuri varēja ietekmēt komisijas atzinumu.

(13) Valsts ieņēmumu dienesta pienākums ir informēt komisiju par Valsts ieņēmumu dienesta pieņemtajiem lēmumiem, atteikt sabiedriskā labuma organizācijas statusa piešķiršanu, ja tie pieņemti bez komisijas atzinuma.”;

izslēgt trešo daļu.

1. 13.pantā:

izteikt pirmo daļu šādā redakcijā:

“(1) Sabiedriskā labuma organizācija katru gadu līdz 31.martam iesniedz Valsts ieņēmumu dienesta elektroniskajā deklarēšanas sistēmā iepriekšējā gada darbības pārskatu un turpmākās darbības plānu.”;

papildināt pantu ar (31), (32)un (33) daļu šādā redakcijā:

“(31) Valsts ieņēmumu dienestam ir tiesības no valsts vai pašvaldības iestādes, sabiedriskā labuma organizācijas un biedrības, nodibinājuma vai reliģiskās organizācijas pieprasīt papildu dokumentus, informāciju vai ziņas, kas attiecas uz konkrētās sabiedriskā labuma organizācijas darbību. Pieprasītie papildu dokumenti, informācija vai ziņas iesniedzami Valsts ieņēmumu dienesta norādītajā termiņā;

(32) Valsts ieņēmumu dienestam ir tiesības nodot komisijai atkārtoti izskatīt šī likuma 13.panta trešajā daļā norādītos dokumentus, ja tā rīcībā ir jauna informācija par sabiedriskā labuma organizācijas darbību vai mantas un finanšu līdzekļu izlietošanu;

(33) Valsts ieņēmumu dienests nodrošina administratīvo aktu izdošanas, uzraudzības un kontroles funkcijas veikšanu.”;

izteikt piekto daļu šādā redakcijā:

“(5) Valsts ieņēmumu dienests, pamatojoties uz izmaiņām, kas izdarītas Uzņēmumu reģistra attiecīgajos reģistros par sabiedriskā labuma organizācijas nosaukuma vai adreses maiņu, izdara attiecīgus grozījumus Sabiedriskā labuma organizāciju reģistrā.”.

papildināt pantu ar sesto daļu šādā redakcijā:

“(6) Ziedojuma saņēmējam ir pienākums sniegt Valsts ieņēmumu dienestam informāciju par saņemto ziedojumu izlietojumu un informācijai jābūt sagatavotai tā, lai nodrošinātu ziedojumu izlietojuma izsekojamību līdz gala labuma guvējam un caurskatāmību.”.

1. 14.pantā:

papildināt pantu ar (41) un (42) daļu šādā redakcijā:

“(41) Valsts ieņēmumu dienests pieņem lēmumu par sabiedriskā labuma organizācijas statusa atņemšanu bez komisijas motivēta atzinuma, ja:

1. biedrība, nodibinājums vai reliģiskā organizācija pēc Valsts ieņēmumu dienesta rakstveida pieprasījuma tajā norādītajā termiņā nav iesniegusi pieprasīto informāciju un dokumentus;
2. biedrība, nodibinājums vai reliģiskā organizācija nav iesniegusi gada pārskatu, iepriekšējā gada darbības pārskatu un turpmākās darbības plānu par kādu no tās darbības gadiem, ja atbilstoši normatīvo aktu prasībām biedrībai, nodibinājumam vai reliģiskajai organizācijai bija pienākums tos sagatavot;
3. Valsts drošības iestāde ir konstatējusi un ir saņemts atzinums par konstatētajiem normatīvo aktu pārkāpumiem.

(42) Valsts ieņēmumu dienesta pienākums ir informēt komisiju par Valsts ieņēmumu dienesta pieņemtajiem lēmumiem par sabiedriskā labuma organizācijas statusa atņemšanu, ja tie pieņemti bez komisijas atzinuma.”;

izslēgt sesto un septīto daļu.

1. Papildināt likumu ar 15.1 pantu šādā redakcijā:

“15.1 pants. Valsts ieņēmumu dienesta izdoto dokumentu paziņošana.

(1) Valsts ieņēmumu dienesta izdoto administratīvo aktu (arī nelabvēlīgu administratīvo aktu), dokumentus un citu informāciju biedrībai, nodibinājumam un reliģiskajai organizācijai paziņo, izmantojot Valsts ieņēmumu dienesta elektroniskās deklarēšanas sistēmu, vienlaikus par to nosūtot informāciju uz biedrības, nodibinājuma un reliģiskās organizācijas elektroniskās deklarēšanas sistēmā norādīto elektroniskā pasta adresi un oficiālo elektronisko adresi, ja nodokļu maksātājam ir aktivizēts oficiālās elektroniskās adreses konts;

(2) Valsts ieņēmumu dienesta izdotais administratīvais akts (arī nelabvēlīgs administratīvais akts), dokumenti un cita informācija uzskatāma par paziņotu otrajā darba dienā pēc tās ievietošanas Valsts ieņēmumu dienesta elektroniskās deklarēšanas sistēmā.”.

Likums stājas spēkā 2019.gada 1.janvārī.

Finanšu ministre D.Reizniece-Ozola